
Pressemeddelelse,

September 2018





**THE PHANTOM OF THE OPERA runder**

**50.000 billetter i forsalg**

**Tre dage inden premieren på Det Ny Teater har Andrew Lloyd Webbers**

**The Phantom of the Opera rundet 50.000 billetter i forsalg.**

**Dermed cementerer forestillingen sin position som**

**dansk teaterhistoriers største publikumssucces nogensinde.**

På fredag den 21. september vender verdens mest populære og mest ekstravagante musical, The Phantom of the Opera, tilbage til Det Ny Teater. Allerede nu kan der tilføjes et nyt kapitel til fortællingen om dansk teaterhistories største publikumssucces, der med 50.000 billetter i forsalg samlet set nu har solgt knap 700.000 billetter, siden The Phantom of the Opera fik danmarkspremiere på Det Ny Teater i september 2000.

**Over 100 medvirkende foran og bag scenen**

Fantomet spilles af Tomas Ambt Kofod, der tidligere har spillet rollen som Raoul, Grev de Chagny i mere end 500 opførelser af The Phantom of the Opera på Det Ny Teater. Han spillede Fantomet i *Love Never Dies* (efterfølgeren til The Phantom of the Opera på Det Ny Teater), og har mange andre store musicalroller bag sig på Det Ny Teater, bl.a. Udyret i *Beauty and the Beast*, Che i *Evita,* hans Reumert-nominerede pragtpræstation som Jekyll/Hyde og senest som Billy Flynn i *Chicago.*

Sibylle Glosted, [Isabel Schwartzbach](https://www.detnyteater.dk/the-phantom-of-the-opera/medvirkende/#c11639) og Cassandra Lemoine alternerer i rollen som Christine Daaé og Christian Lund, spiller Raoul, Grev de Chagny. Louise Fribo, der tidligere har spillet Christine i *Love Never Dies,* spiller rollen som divaen Carlotta, og Rasmus Jupin spiller rollen som hendes mand Piangi. I alt medvirker mere end 60 sangere, skuespillere, balletdansere og musikere, og dermed lægger Det Ny Teater endnu engang hus til tidens største musicalensemble.

**En tidløs historie om besættelsen der aldrig ville dø**

The Phantom of the Opera er en romantisk og dramatisk historie, der udspiller sig i Pariseroperaen i slutningen af 1800-tallet. I operaens kælderkompleks huserer Fantomet, en vansiret komponist, der skjuler sit ansigt bag en maske. Han forelsker sig håbløst i den unge sopran Christine, og skruppelløst terroriserer han operaens personale i bestræbelserne på at vinde hendes kærlighed gennem sin musik. Genstand for hans tilbedelse er Christine både på flugt men også tiltrukket af det mystiske Fantom. Beskyttet af hendes adelige elsker Raoul frelses hun måske fra den lidenskab, der kunne være blevet hendes ulykke og endeligt.

**Rekordernes musical**

The Phantom of the Opera blev i 1986 uropført i London, hvor forestillingen fortsat spiller.

2 år senere fik den premiere på Broadway, hvor den ligeledes fortsat spiller. Både i West End og på Broadway har forestillingen skrevet teaterhistorie ved at være den længst spillende musical i henholdsvis engelsk og amerikansk teaterhistorie. I år modtog Andrew Lloyd Webber den præstigefyldte 'Lifetime Achievement Award' ved årets Tony Awards uddeling bl.a. for The Phantom of the Opera der 140 millioner billetter har forestillingen solgt på verdensplan.

**Største og mest bekostelige teaterproduktion herhjemme til dato**

The Phantom of the Opera er på alle måder den største teaterproduktion nogensinde herhjemme. Foruden at være den største publikumssucces var forestillingen med et budget på 100 millioner kroner uden sammenligning den dyreste danske opsætning nogensinde.

For at forløse historien om The Phantom of the Opera medvirker hver aften mere end 100 skuespillere, dansere, musikere, påklædere og teknikere. Det store budget afspejles også i overdådigheden og antallet af kostumerne, dekorationen, og teater-teknikken. Mange af de magiske øjeblikke i The Phantom of the Opera som; de hundredvis af stearinlys, der på magisk vis kommer op af gulvet, lysekronen der falder ned over publikum og Fantomets maskering, hans pludselige tilsynekomst og forsvinden er i tid ganske korte men yderst vanskelige og bekostelige. Alle teatrets virkemidler er taget i brug og intet er sparet for at give publikum en uforglemmelig oplevelse.

Billetter til The Phantom of the Opera kan købes via Det Ny Teaters billetkontor og på

BILLETnet tlf. 70 15 65 65.

Med venlig hilsen

Have Kommunikation

Tlf. 33 25 21 07

Kontaktperson:

Michael Feder, [michael@have.dk](mailto:michael@have.dk), mobil: 22 43 49 42

**The Phantom of the Opera i tal**

* **THE PHANTOM OF THE OPERA** har overalt hvor den har været spillet slået alle tidligere publikumsrekorder. Forestillingenhar vundet mere end 70 internationale priser, bl.a. 3 Oliver Awards, 7 Tony Awards, herunder Best Musical, 7 Drama Desk Awards og 3 Outer Circle Critic Awards.
* **THE PHANTOM OF THE OPERA** er set af mere end 140 millioner publikummer i 166 forskellige byer i 35 lande, og har omsat for knap 40 milliarder kroner. I Danmark er den set af mere end 600.000 publikummer.
* **THE PHANTOM OF THE OPERA** indspilninger har solgt mere end 40 millioner eksemplarer.
* **I** **THE PHANTOM OF THE OPERA** medvirker hver aften mere end 100 sangere, skuespillere, balletdansere, musikere og teknikere.
* **THE PHANTOM OF THE OPERAS 22 SCENESKIFT** muliggøres af 20 teknikere, mere end 60 computerstyrede motorer med mere end 500 computer cues og 30.000 meter wire. Desuden mere end 200 store og små lemme i scenegulvet og 281 stearinlys ikke at forglemme. Til hver forestilling bliver der brugt mere end 250 kg. tøris og 10 røgmaskiner.
* **I THE PHANTOM OF THE OPERA** er “indlagt” tre operaer, to balletter og et maskebal.
* **DEN STRÅLENDE REPLIKA AF PARISEROPERAENS LYSEKRONE** består af over 6.000 prismer. Den overdådige lysekrone er knap tre meter bred, vejer mere end 1/2 ton og falder 22 m. fra loftet over publikum.
* **TIL DEKORATIONENS DRAPERIER** er brugt 2.230 meter stof.
* **KOSTUMERNE TIL THE PHANTOM OF THE OPERA** omfatter mere end 1000 kostumedele og mere end 100 parykker. Kostumeskiftene kræver hver aften 14 påklædere og parykkernes daglige vedligeholdelse kræver seks frisører.
* **FANTOMETS MAKEUP UNDER MASKEN** består af fem specialfremstillede proteser efter mål, der med kirurgisk præcision limes på ansigtet og males til hver forestilling. Proteserne kan kun anvendes én gang, og der bruges derfor flere hundrede proteser på en sæson. Herefter følger to parykker med to indbyggede mikrofoner samt to kontaktlinser (en hvid, den anden uklar). Den proces tager hver dag to timer.
* **THE PHANTOM OF THE OPERAS LYDDESIGN** kræver et meget avanceret lydsystem, der distribuerer lyden på mere end 100 højtalere.

**THE PHANTOM OF THE OPERA**

|  |  |
| --- | --- |
| Musik | Andrew Lloyd Webber |
| Sangtekster | Charles Hart |
| Supplerende sangtekster | Richard Stilgoe |
| Manuskript | Richard Stilgoe, Andrew Lloyd Webber |
| Efter romanen "Le Fantôme de l'Opera" af | Gaston Leroux |
| Scenografi | Maria Björnson |
| Lysdesign | Andrew Bridge |
| Lyddesign | Mick Potter |
| Orkestrering | David Cullen, Andrew Lloyd Webber |
| Koreografi og musical staging | Gillian Lynne |
| Iscenesættelse | Harold Prince |

**THE PHANTOM OF THE OPERA - Det Ny Teater**

|  |  |
| --- | --- |
| Iscenesættelse | Arthur Masella |
| Assisterende instruktør | Rainer Fried |
| Musikalsk indstudering | William Waldrop, Per Engström |
| Koreografi | Patricia Merrin |
| Lysdesign | Michael Odam |
| Lyddesign | Nick Gray |
| Oversættelse | Karen Hoffmann |
| Resident director | Michael Lindvad |
| Resident koreografi | Hayley Franks Høier |

**THE PHANTOM OF THE OPERA MEDVIRKENDE**

|  |  |
| --- | --- |
| [Fantomet](https://www.detnyteater.dk/the-phantom-of-the-opera/medvirkende/#c11467) | [Tomas Ambt Kofod](https://www.detnyteater.dk/the-phantom-of-the-opera/medvirkende/#c11467) |
| [Fantomet](https://www.detnyteater.dk/the-phantom-of-the-opera/medvirkende/#c11472) | [John Martin Bengtsson](https://www.detnyteater.dk/the-phantom-of-the-opera/medvirkende/#c11472) |
| [Christine](https://www.detnyteater.dk/the-phantom-of-the-opera/medvirkende/#c11645) Daaé | [Sibylle Glosted](https://www.detnyteater.dk/the-phantom-of-the-opera/medvirkende/#c11645) |
| [Christine](https://www.detnyteater.dk/the-phantom-of-the-opera/medvirkende/#c11645) Daaé | [Isabel Schwartzbach](https://www.detnyteater.dk/the-phantom-of-the-opera/medvirkende/#c11639) |
| [Christine](https://www.detnyteater.dk/the-phantom-of-the-opera/medvirkende/#c11645) Daaé | Cassandra Lemoine |
| Raoul, Grev de Chagny | [Christian Lund](https://www.detnyteater.dk/the-phantom-of-the-opera/medvirkende/#c11468) |
| Carlotta Giudicelli | [Louise Fribo](https://www.detnyteater.dk/the-phantom-of-the-opera/medvirkende/#c11469) |
| Piangi | [Rasmus Jupin](https://www.detnyteater.dk/the-phantom-of-the-opera/medvirkende/#c11473) |
| Madame Giry | Elisabeth Halling |
| Madame Giry | [Tuva Semmingsen](https://www.detnyteater.dk/the-phantom-of-the-opera/medvirkende/#c11510) |
| [Meg](https://www.detnyteater.dk/the-phantom-of-the-opera/medvirkende/#c11486) Giry | [Imogen-Lily Ash](https://www.detnyteater.dk/the-phantom-of-the-opera/medvirkende/#c11486) |
| Monsieur Firmin | [Carl Christian Rasmussen](https://www.detnyteater.dk/the-phantom-of-the-opera/medvirkende/#c11503) |
| Monsieur André | Sebastian Harris |
| Joseph Buquet, Don Attilio | [Martin Loft](https://www.detnyteater.dk/the-phantom-of-the-opera/medvirkende/#c11470) |
| Monsieur Le Fèvre | [Jesper Paasch](https://www.detnyteater.dk/the-phantom-of-the-opera/medvirkende/#c11503) |
| Monsieur Reyer | [Kim Hammelsvang](https://www.detnyteater.dk/the-phantom-of-the-opera/medvirkende/#c11471) |
| Passarino | [Paul Frederiksen](https://www.detnyteater.dk/the-phantom-of-the-opera/medvirkende/#c11476) |
| Soldat | [Kristoffer Appel](https://www.detnyteater.dk/the-phantom-of-the-opera/medvirkende/#c11647) |
| Løvemanden | [Lauritz Jakob Thomsen](https://www.detnyteater.dk/the-phantom-of-the-opera/medvirkende/#c11475) |
| Påklæderske | [Maria Hanke](https://www.detnyteater.dk/the-phantom-of-the-opera/medvirkende/#c11474) |
| Hofdame | [Cecilia Lindwall](https://www.detnyteater.dk/the-phantom-of-the-opera/medvirkende/#c11646) |
| Page | [Merete Laursen](https://www.detnyteater.dk/the-phantom-of-the-opera/medvirkende/#c11481) |
| Spejlbrud | [Sandra Kassman](https://www.detnyteater.dk/the-phantom-of-the-opera/medvirkende/#c11482) |
| Madame Firmin | [Anna Vaupel](https://www.detnyteater.dk/the-phantom-of-the-opera/medvirkende/#c11477) |
| Vild kvinde | [Frederikke Kampmann](https://www.detnyteater.dk/the-phantom-of-the-opera/medvirkende/#c11479) |
| [Slave](https://www.detnyteater.dk/the-phantom-of-the-opera/medvirkende/#c11676) | [John Michael Wrensted Olsen](https://www.detnyteater.dk/the-phantom-of-the-opera/medvirkende/#c11676) |
| [Swing](https://www.detnyteater.dk/the-phantom-of-the-opera/medvirkende/#c11509) | [Patrick Egersborg](https://www.detnyteater.dk/the-phantom-of-the-opera/medvirkende/#c11509) |
| [Swing](https://www.detnyteater.dk/the-phantom-of-the-opera/medvirkende/#c11478) | [Mia Karlsson](https://www.detnyteater.dk/the-phantom-of-the-opera/medvirkende/#c11478) |
| [Swing](https://www.detnyteater.dk/the-phantom-of-the-opera/medvirkende/#c11480) | [Sidsel Aja Eriksen](https://www.detnyteater.dk/the-phantom-of-the-opera/medvirkende/#c11480) |
| Swing | Rasmus Mononen |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Nahia Gil Elizondo](https://www.detnyteater.dk/the-phantom-of-the-opera/medvirkende/#c11483) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Amelia Jackson](https://www.detnyteater.dk/the-phantom-of-the-opera/medvirkende/#c11484) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Victoria Paine](https://www.detnyteater.dk/the-phantom-of-the-opera/medvirkende/#c11485) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Corina Clark](https://www.detnyteater.dk/the-phantom-of-the-opera/medvirkende/#c11487) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Chloe Dowell](https://www.detnyteater.dk/the-phantom-of-the-opera/medvirkende/#c11488) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Heidi Richards](https://www.detnyteater.dk/the-phantom-of-the-opera/medvirkende/#c11535) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Jacob William Hughes](https://www.detnyteater.dk/the-phantom-of-the-opera/medvirkende/#c11489) |
| [Balletdanser](https://www.detnyteater.dk/the-phantom-of-the-opera/medvirkende/#c11483) | [Trevor Schoonraad](https://www.detnyteater.dk/the-phantom-of-the-opera/medvirkende/#c11490) |
| Balletswing | Cathrine Leppingwell |